Preboj
2019-12-17 19:00 (Africa/Abidjan)
PROJEKCIJI FILMA SLEDI POGOVOR Z USTVARJALCI
Marec 1945. V težki zimi se je na visokogorsko planoto umaknila skupina 500 partizanov, ki jih je v dolinah obkolila SS divizija z 12.000 vojaki. Komandant Franc Sever Franta (Domen Valič) se znajde pred nemogočo nalogo, ko mora iz neprepustnega obroča rešiti svoje borce. Po celodnevni krvavi bitki, se jim je v težkih razmerah uspelo prebiti skozi obroč na svobodo. To je zgodba preživelih herojev.
Naslov v izvirniku: Preboj
Dolžina filma: 90 minut
Država / Letnik: Slovenija / 2019
Žanr: Drama, vojni film
Igralci: Domen Valič, Jernej Gašperin, Ana Špik, Lovro Zafred, Denys Bilash, Rok Vihar, Marko Plantan, Tjan Premzl, Darko Nikolovski, Jan Bučar, Valentina Plaskan, Darja Krhin, Andrei Lenart, Miha Rodman, Dominik Vodopivec.
Režija in scenarij: Dejan Babosek
Producenti: Dejan Babosek, Aljaž Verhovnik, Jernej Brajer
Direktor fotografije: Gregor Kitek
Glasba: Tim Žibrat
Kostumografija: Barbara Drmota
Scenografija: Urška Mazej
Montaža: Dejan Babosek
Oblikovanje zvoka: Borut Berden
Maska: Darja Krhin, Barbara Hren
Distributer: Fivia d.o.o.

Kino napovednik filma Preboj
Opis filma:
Zgodba filma Preboj je zasnovana po knjigi Past na Menini planini, ki jo je napisal Franc Sever Franta partizanski komandant, ki je v bitki na Menini planini s svojim načrtom za preboj rešil življenja skoraj 500 borcev in bork. V filmu spremljamo sedaj 96 letnega Franto, ki piše spomine in se ob tem spominja tistih težkih dni Marca 1945, ko so se skupaj s soborci znašli v tako nemogočih okoliščinah, sam pa je moral, kot komandant, ki takrat še ni imel polnih 22 let prevzeti odgovornost za njihova življenja. Na eni strani je partizane pestila huda zima v snegu, mrazu, pomanjkanju hrane, vode, opreme, oblačil in municije, ter na drugi strani izurjen in vrhunsko opremljen nemški peklenski vojaški stroj, katerega edini namen je bilo uničenje vseh partizanov.
Bitka na Menini planini velja za epopejo slovenskega partizanstva. Gre za zgodovinsko bitko, ki je primer srčne borbe za svobodno Slovenijo. V duhu časa, ko so vrednote NOB v slovenski družbi načete, želi Zveza združenj borcev za vrednote NOB Slovenije, z igranim filmom o bitki na Menini planini, prikazati NOB kot navdih za bodoče rodove. Film prikazuje nemogoče pogoje v katerih so delovali partizani, hkrati pa visok nivo tovarištva, pripadnosti do domovine in gorečo željo po svobodi. Izhaja iz dejstva, da mlade generacije tematike NOB praktično ne poznajo. Živimo v času ponovnega vzpona naci-fašističnih ideologij, sejanja strahu in sovraštva, priča smo spreminjanju zgodovine in vrednosti Narodnoosvobodilnega boja, tako po socialnih omrežjih, v medijih in kar je najhuje še v politiki.
Režiser in scenarist filma je DEJAN BABOSEK, avtor številnih glasbenih spotov in oglasov. V njegovi filmografiji pa najdemo celovečerna igrana filma Izhod (2013) in Ksana (2017), ter družbeno angažirana filma, kratki igrani film Strah (2016), ter igrano dokumentarni film V imenu resnice (2017).
»Za preboj na Menini planini sem izvedel šele leta 2018 in zgodba se me je takoj močno dotaknila, ko pa sem prebral knjigo Past na Menini planini, sem takoj vedu, da želim po tej zgodbi narediti film, saj je le film tisti medij, ki se gledalca najbolj čustveno dotakne in pokaže ta edinstven dogodek naše zgodovine, katere spomin mora ostat živ in nikoli utonit v pozabo.»
– Dejan Babosek
»Predvsem bi želel sodelovat v filmu, ki kaže narodni pogum, ponos in vztrajanje v času, ki najbolj preizkuša človeško dostojanstvo in humanost – v času vojne. Mislim da je za sodobno slovensko kinematografijo pomembno posneti film, ki preko neizpodbitnih dejstev priča o slovenski slogi, srčnosti in zmagi. Še toliko bolj, če je ta zgodba stara več kot 70 let, saj se zgodovina vedno hitreje ponavlja.«
– Domen Valič
PREBOJ je nastal v sodelovanju filmske produkcije NARAYAN PRODUCTION, ZVEZE ZDRUŽENJ BORCEV ZA VREDNOTE NOB Slovenije in KULTURNO ZGODOVINSKEGA DRUŠTVA TRIGLAV.
vir: Fivia
Vstopnice: 5 €

Ura pravljic in ustvarjalna delavnica
2019-12-19 17:00, 2020-01-30 17:00
Brezplačna udeležba.

Denar sveta
2019-12-20 08:30
Orto klub DU Šentjernej vabi na predstavitev osebne zbirke Jožeta Grubarja: DENAR SVETA.
Brezplačna udeležba.

Božični večer z Orkestrom Ave
2019-12-21 19:00
December je mesec topline in praznikov. Prisrčno vabljeni na Božični večer z Orkestrom Ave. Glasbenikom se bo s čutnim tangom na klavirski harmoniki pridružil izjemen harmonikar, Oliver Dragičević. Na koncertu ne bodo manjkali mogočni zvoki koračnice Radetzkega, toplo vzdušje, ki ga v nas vzbudi pesem Sveta noč, s tradicionalno Straussovo skladbo, Na lepi modri Donavi, pa vam bodo mladi glasbeniki pričarali novoletno vzdušje.
Lepo vabljeni!

Vstopnice: 7 €

Koncert Prifarskih muzikantov
2019-12-22 17:00, 2019-12-22 19:30
Letošnji december se nam bo kar na dveh zaporednih koncertih predstavila naša najbolj znana domača etno zasedba, ki navdušuje že več kot 30 let! Vabljeni na koncert, ki vas ne bo pustil ravnodušne!
Vstopnice: 15 €; 17 € na dan dogodka

Prodaja mesečnih vozovnic
2019-12-23 13:00 - 16:00
Prodajno mesto Šentjernej, kulturni center Primoža Trubarja:

ponedeljek, 23. 12. 2019: 13.00 – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Kraljestvo glasbe
2019-12-23 18:00
MUZIKAL V POZDRAV NOVEMU LETU
Na letošnjem tradicionalnem prednovoletnem dogodku Osnovne šole Šentjernej bodo ponovno svoje spretnosti združili igralci, plesalci in pevci.
Dovolite, da vas skozi muzikal KRALJESTVO GLASBE popeljejo plešoče, pojoče in razigrane note – vse v želji, da bi bilo takšno tudi novo leto.

Vstopnice: 5 €

En krompir, tri države
2020-01-09 18:00
Odprtje zgodovinske razstave
Vljudno vabljeni na odprtje zgodovinske razstave o okupacijskih mejah na Dolenjskem z naslovom »EN KROMPIR, TRI DRŽAVE«. Naslov razstave je povzet po besedah Viktorja Mikliča: »V prvi Jugoslaviji leta 1941, ko je bil razpad, smo sadili krompir. No, potem so Nemci prišli, tako da smo ga obdelovali v nemški državi. Izkopavali smo ga pa v Italiji. V istem letu, na isti njivi.«
Razstavo so oblikovali: Filozofska fakulteta v Ljubljani, ZRC SAZU, Dolenjski muzej, Muzej novejše zgodovine Slovenije in Javna agencija za raziskovalno dejavnost RS.

Udeležba je brezplačna.

Razstava – En krompir, tri države_letak1

Razstava – En krompir, tri države_letak2

Spomini na Mileno...
2020-01-10 08:30
Knjižnica Šentjernej.

Brezplačna udeležba

Skrivnostni primer ali kdo je umoril psa
2020-01-14 19:30
GLEDALIŠKI ABONMA IN IZVEN
Avtistična detektivka
Po romanu Marka Haddona; AVTOR PRIREDBE Simon Stephens
KOPRODUKCIJA Gledališče Koper in SNG Nova Gorica
REŽIJA Renata Vidič
IGRAJO
Christopher Žiga Udir
Siobhan Helena Peršuh
Ed; druge vloge in glasovi Gorazd Jakomini
Judy; druge vloge in glasovi Anja Drnovšek
Gospa Shears; Gospa Gascoyne; druge vloge in glasovi Medea Novak / Andrijana Boškoska Batič k. g.
Prvi policist; Roger; druge vloge in glasovi Rok Matek
Častiti gospod Peters; Gospa Alexander; Postajni policist; druge vloge in glasovi Luka Cimprič
Narednik; Londonski policist; druge vloge in glasovi Jure Kopušar
Petnajstletni Christopher najde umorjenega sosedovega psa. To ga močno vznemiri, zato se odloči, da bo izsledil storilca in napisal detektivko o skrivnostnem primeru. Pri raziskovanju naleti na odpor sosedov, najbolj pa mu nasprotuje njegov oče. Christopher ne odneha in postopoma se mu začnejo razkrivati skrivnosti. Christopher je visoko inteligenten, tako rekoč matematični genij, vendar z avtistično motnjo, ki ga ovira predvsem v komunikaciji in nadziranju impulzivnih reakcij. Toda prav ta njegova posebnost nam omogoča, da skozi njegovo opazovanje ter razumevanje situacij in odnosov ugledamo življenje drugače, kot smo ga sicer vajeni.

Fotografije in video napovednik predstave TUKAJ.
Vstopnice: 17 € / 15 € (dijaki, študenti, upokojenci)

Vrnitev v sožitje
2020-01-15 17:00
Knjižnica Šentjernej vabi na predavanje, ki ga bo vodil pater dr. Karel Gržan: VRNITEV V SOŽITJE.

Udeležba je brezplačna

Etiopija
2020-01-16 08:30
Orto klub DU Šentjernej vabi na potopisno predavanje Etiopija, ki ga bo vodil dr. Franci Kokalj.

Udeležba je brezplačna

Čustva nas učijo
2020-01-18 08:00 - 15:00
Seminar z delavnicami
Vsi močno doživljamo čustva, pogosto pa ne vemo, kako z njimi ravnati. Zato pogosto prihajamo v medosebne konflikte.
Od objave Golemanove knjige Čustvena inteligenca se več posvečamo čustvenemu razvoju.
Še vedno pa manjkajo osnovna znanja o posameznih čustvih.
Kaj so čustva in kako z njimi živeti? kako čutimo posamezno čustvo, kako ga izražamo, kako se zapletemo v začarani krog čustva, kako smiselno uporabljati informacije, ki jih čustvo sporoča.
Na delavnici se bomo seznanili z osnovami čustvene pismenosti in spoznali osnovna čustva.
Izvaja: p. Silvo Šinkovec
Kotizacija: 25 €

Forum o razvoju turizma v občini Šentjernej
2020-01-21 18:00
Občina Šentjernej vabi na brezplačen forum o razvoju turizma v občini Šentjernej.

Zbudi se, ribica
2020-01-22 17:30
OTROŠKI ABONMA IN IZVEN

Lutkovna predstava
PRODUKCIJA Talija gledališče
REŽIJA Barbara Vidovič
IGRA Barbara Vidovič
Na jezeru se prebuja novo sončno jutro. Danes je najpomembnejši dan za vse podvodne prebivalce: dan velike čistilne akcije. Naša mala ribica pa je zaspala. Sanja in sanja in se kar ne more prebuditi. Stopimo v njen sanjski svet in se skupaj podajmo na vznemirljivo pustolovščino. A na koncu se bo mala zaspanka vendarle morala zbuditi. Zgodba o mali pogumni ribici iz Šmartinskega jezera, zgodba o vodi in o tem, kako pomembno je, da jo ohranjamo čisto in pitno.
PRIMERNO ZA STAROST 3+
TRAJANJE 35 minut

Fotografije predstave TUKAJ.
Vstopnice: 5 €

Zadnji polet Megijinih hlačk
2020-01-24 08:30
Orto klub DU Šentjernej vabi na pogovor o knjigi Zadnji polet Megijinih hlačk – padec bombnika pri Gracarjevem turnu 1944.

Udeležba je brezplačna

Koncert Novomeškega simfoničnega orkestra
2020-01-24 19:30
Novomeški simfonični orkester, ohranja tradicijo januarskih gostovanj v Šentjerneju. Orkester, ki letos obeležuje 30 letnico, sestavljajo učitelji ter sedanji in nekdanji učenci glasbene šole Marjana Kozine Novo mesto. Vodi ga dirigent Miro Saje.
Tudi na letošnjem koncertu se bo Novomeški simfonični orkester predstavil z bogato zastavljenim programom.
Začeli bomo s prvo suito iz opere Carmen, sledi Pesem srečnega popotnika rojaka Zdravka Hribarja in barviti Huapango J. P. Moncaya. V ljudski skladbi Zrejlo je žito v priredbi Roka Goloba se nam bo predstavila sopranistka Ana Berus, sledijo pa melodije Andrewa Lloyda Webbra in Franza Leharja.
Kot omenjeno je solistka večera Ana Berus, ki je svojo glasbeno pot začela prav v Glasbeni šoli Marjana Kozine Novo mesto. Danes je učenka solopetja na Konservatoriju za glasbo balet v Ljubljani pri profesorici Tatjani Vasle, svojo poklino pot pa vidi v zdravstvu, saj je absolventka medicine.
Vabljeni na koncert, ki bo ponudil čudovit program v veličastni zvočni podobi z zanimivimi gosti in odličnim glasbenim izborom.

Vstopnice: 5 €
Učencem Osnovne šole Šentjernej in Glasbene šole Marjana Kozine Novo mesto zagotavljamo brezplačne vstopnice.

Delo s terapevtskimi kartami
2020-01-27 15:00 - 18:00
Prijave (do zapolnitve mest) na: neuroeducation.si@gmail.com

Prodaja mesečnih vozovnic
2020-01-30 13:00 - 16:00
Prodajno mesto Šentjernej, kulturni center Primoža Trubarja:

četrtek, 30. 1. 2020: 13.00 – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Čudoviti svet morskih globin
2020-01-31 08:30
Orto klub DU Šentjernej vabi na predavanje ČUDOVITI SVET MORSKIH GLOBIN. Predaval bo Dominko Kušljan.
Udeležba je brezplačna.

Pozitivna disciplina
2020-02-04 08:30 - 16:30, 2020-02-05 08:30 - 16:30
Izvaja: Jani Prgić
Prijave na: neuroeducation.si@gmail.com

Kolaži trškega jedra - neznane podobe Šentjerneja
2020-02-05 18:00
Odprtje razstave
Avtorji razstave Andrej Bučar, Darko Homan in Matej Kerin skozi tehniko kolaža sestavljajo znane in manj znane fotografije trškega jedra v nov kontekst, s čimer nastavljajo zrcalo današnjemu stanju v prostoru. Včasih je potrebno vsem znano podobo spremeniti skoraj do neprepoznavnosti, da jo lahko pogledamo z novimi očmi ter opazimo razvojni potencial obravnavanega prostora. Vljudno vabljeni na odprtje razstave.

Ti si življenja mojga magistrale - dodatna slovesnost!
2020-02-06 17:00
DODATNA SLOVESNOST – brez podelitve Slavčkov
Recitatorji, pevci, glasbeniki in plesalci OŠ Šentjernej nas bodo s pomočjo svojih mentorjev in gostov popeljali skozi najbolj znane Prešernove pesmi, ki jih bodo na različne izvirne načine uprizorili na odru kulturnega centra.
Ta večer bo Osnovna šola Šentjernej tudi nagradila svoje bivše in sedanje učence za njihovo udejstvovanje in dosežke na kulturnem področju s priznanji in plaketami Slavček. Slavnostni gost večera bo priznani slovenski gledališki ustvarjalec Pavle Ravnohrib.

Plakete in priznanja Slavček bodo podeljeni bodo na slovesnosti ob 19. uri, za katero so vstopnice že pošle. Vstopnic za dogodek ob 17. uri pa je še dovolj.
Vljudno vabljeni, da obilno zajamete kulturo.

Brezplačne vstopnice

Ti si življenja mojga magistrale
2020-02-06 19:00
Osrednja občinska proslava ob kulturnem prazniku s podelitvijo Slavčkov
Recitatorji, pevci, glasbeniki in plesalci OŠ Šentjernej nas bodo s pomočjo svojih mentorjev in gostov popeljali skozi najbolj znane Prešernove pesmi, ki jih bodo na različne izvirne načine uprizorili na odru kulturnega centra.
Ta večer bo Osnovna šola Šentjernej tudi nagradila svoje bivše in sedanje učence za njihovo udejstvovanje in dosežke na kulturnem področju s priznanji in plaketami Slavček. Slavnostni gost večera bo priznani slovenski gledališki ustvarjalec Pavle Ravnohrib. Vljudno vabljeni, da obilno zajamete kulturo.

Brezplačne vstopnice so že pošle.

Smeh
2020-02-07 08:30 | Knjižnica Šentjernej
Orto klub DU Šentjernej vabi na predavanje Neži But: SMEH.
V knjižnici Šentjernej

Brezplačna udeležba

Boli! Kdaj k zdravniku?
2020-02-11 08:30
Orto klub DU Šentjernej vabi na brezplačno predavanje dr. Mirjam Vide Katič: Boli! Kdaj k zdravniku?.
Vabljeni!

Promocija zdravja – I. del
2020-02-11 16:00
ZD Novo mesto vabi na brezplačno predavanje PROMOCIJA ZDRAVJA – I. del.
